Kryptoboomen

Enda en storbank advarer om risikoen knyttet til kryptovalutaer. Bank of America frykter «betydelige» kostnader knyttet til kryptovaluta, skriver Financial Times og viser til korrespondanse mellom banken og det amerikanske finanstilsynet.

Bank of America er USAs nest største bank regnet etter eiendeler, og advarselen kan tolkes som et tegn på trusselen bitcoin og andre kryptovalutaer medfører for storbankene.

Dette er første gang Bank of America advarer om kryptovaluta-trusselen.

– Bølgen av ny teknologi, inkludert nettjenester, kryptovaluta og betalingssystemer kan kreve betydelige kostnader for å modifisere eller tilpasse våre nåværende produkter og tjenester, skrev banken.